Den Vest-Sjællandske Avis, 1822-06-29
Naar man vil giøre sig en tydelig Forestilling om Storheden af de politiske Forandringer, som ere foregaaede siden Aaret 1788, saa maae man fornemmelig henvende sin Opmærksomhed paa Storbrittannien, der kan betragtes, som Politikens nærværende Middelpunkt, hvorom alle politiske Bevægelser gravitere sig, og hvorfra de for en stor Deel udgaae, og tillige som den Stat, som fornemmelig bringer Europa og de øvrige Jordens Deele i Forbindelse med hinanden. De sidste 30 Aars Krige have forskaffet denne Stat den største Udvidelse af sin Magt. J Europa er den kommen i Besiddelse af Helgoland og Maltha, og har erholdet Suprematet over de Joniske Øer; i America har den erholdet af nogle af de smaae Franske Øer og et Stykke af det Hollandske Guiana. J Afrika ere de to saa vigtige Besiddelser Cap og Jsle de France blevne dens Eiendom, og i Asien har den foruden Udvidelserne af sin Magt paa det Jndiske Fastland gjort i den Hollandske Øe Ceylon den vigtigste Acqvisition. Kunne vel disse Forandringer, som alle ere en Følge af de sidste Aartienders Krige siges at være ubetydelige, og hvad ere dog vel alle disse Forandringer imod den Forandring, som derved er foregaaet i de Brittiske Øers indvorten Forfatning hvoraf det Jrlandske Parlaments Ophævelse og Jrlands Union med Storbrittannien maae holdes for den ubetydeligste; men Statsgieldens uhyre Tilvært, Fabrikvæsnets overdrevne Udvidelse, Folkemængdens overordentlige Formerelse, især i de store Stæder, hvilke Forandringer ere de ikke i sig selv, hvilke bebude de ikke i Fremtiden, Man maae spørge: vil Storbrittannien i Tiden blive den Stat, som kan holde de politiske Bevægelser paa Jorden i Ligevægt, eller nærmer ikke den Tid sig, at deres Gravitations=Punkt vil blive forlagt til Amerika, J Storbrittannien staaer Statscrediten i den nøieste Forbindelse med denne Stats politiske Storhed og med Vedligeholdelsen af Besiddelsen af dens Colonier, hvortil hele Statsmaschinens roelige Gang og Nationens Velfærd er knyttet. Men vil dette fuldmoedne Rige kunne holde alle sine udvortes og indvortes Forhold i den nødvendige Ballance imod hinanden imedens alle de indvortes og udvortes Forhold i Menneskeslægtens Tilstand have forandret sig og forandre sig uafladeligt. Nationens Stemning og Synspunkter, selv ere blevne deelte, og Englands hidtilværende politiske System og nærværende Stilling staaer den væsentligste Modsætning med det Ønske om Statsforfatningens Reform, som opstaaer i saamanges Hierter. Hvilken Storhed at kunne staae urokkelig fast paa en saa svimlende Høide, og hvilket rædsomt Fald om denne stilling ikke kunde holdes vedlige! Fremtidens Begivenheder ere uvisse eller bunkle; men den politiske Himmel har intet roligt Udseende. Naar man debiterer den Sætning, at den sidste store Krig, som udsprang af den Franske Revolution, ikke fortiener at kaldes en Verdens Kamp, saa maae man have forglemt at henvende Blikket til den nye Verden; thi i denne har denne Krig i det mindste frembragt saa uhyre Forandringer, at Menneskeslægten vil aldrig faae at see større end disse, og som ere af en saadan Betydenhed, at Historien vil blive nødsaget til at danne en nye Periode for sin Fortælling af de politiske Begivenheder. Den Franske Revolution foranledigede at Domingo er bleven en uafhængig Stat, og gav Menneskeslægten det nye Syn, at see et Folk af Negerracen at træde ind i de frie og cultiverede Nationers Række. Den Franske Revolutions Krig hævede Napoleon til Frankerigs Behersker, og Napoleon forskaffede de Forenede Stater Besiddelsen af Louisiana og aabnede derved Veien for dem til at udstrække deres Magt til det stille Hav og til den høieste politiske Storhed; han nødte Portugals Konge til at tage Flugten til Brasilien og forberedte derved Jørdens skiønneste Lands Cultur og Uafhængighed; og han foranledigede ved sit Angreb paa Spanien de Spanske Coloniers Løsrivelse; en Række af Begivenheder, som naar man især tager Hensyn paa Mexicos Uafhængighed, er af saa uberegnelige politiske Følger, at Jndbildningskraften svimler ved at overlade sig til deres Beskuelse. En nye Tingenes Orden maae man sige forestaaer Jorden, uden at kunne bestemt og omstændeligt forudsige hvorledes den vil blive; glimrende Udsigter synes vel at aabne sig for alle Europas Fabriklande; men gaaer den Nordamerikanske Præsidents Forkyndelse i Opfyldelse, at de Forenede Stater ville snart blive til et stort Fabrikland, saa ville disse Udsigter ligesaa hurtigt tabe deres tillokkende Udseende. Mon det ikke skulle ligge i Albestyrerens Plan, at heftige politiske Storme skulle trække sig over det vestlige Europa, for at bringe dets Folkemængde og Cultur til den nye Verden, til Jordens Hovedland, da Pladsen deri er nu der gjort ryddelig til at modtage den Af de Spirer til politiske Begivenheder, som nu ligesom med Møie fremskyde, kunne i Tiden ofte uventet og pludselig de vigtigste Forandringer paa Jordkloden fremkomme.